wickkiey/tamil-wikipedia-chunked huggingface dataset:
# அருள் வழங்கும் அன்னை மரியா பெருங்கோவில் (மீரட்)

## உலக பாரம்பரியக் களம்

வரலாற்றுச் சிறப்பும் கலையழகும் மிக்க இக்கோவிலை ஐ.நா உலக பாரம்பரியக் களமாக அறிவித்துள்ளது.
# ஈத்தர்பேட்

**ஈத்தர்பேட்** ஒரு வலை சார்ந்த கூட்டு நிகழ்நேர உரைதிருத்தி ஆகும். இது ஒரே நேரத்தில் பலர் சேர்ந்து உரை எழுதுவதற்கும் படிப்பதற்கும் உதவும். வெவ்வேறு நபர்கள் உரை திருத்தும்பொழுதும் அல்லது எழுதும்பொழுதும் வெவ்வேறு வண்ணங்களில் வேறுபடுத்தி காட்டும் வசதி இதில் உண்டு. இந்த கருவியில் அரட்டை வசதியும் உண்டு.  
நவம்பர் 2008ல் தொடங்கப்பட்ட இந்த் திட்டமானது பின்பு கூகிள் நிறுவனத்தால் 2009ல் வாங்கப்பட்டு பின்பு கட்டற்ற மூல மென்பொருளாக மாற்றம் பெற்றுவிட்டது.
# ஈத்தர்பேட்

## வசதிகள்

- உண்மையிலேயே நிகழ்நேரத்தில் இணைந்து தொகுக்க முடியும்
- குறிப்பிட்ட இடைவெளியில் தானியங்கி முறையில் சேமிப்பு
- ஒவ்வொரு பங்கேற்பாளரும் ஒரு நிறம் மற்றும் ஒரு பெயர் அடையாளம் காண முடியும்.
- எடுத்துக்காட்டாக,
:::விக்கிப்பீடியா:விக்கி மாரத்தான் 2015 அன்று உருவாக்கப்பட்ட ஈத்தர்பேட் பக்கம்
# இரு சகோதரர்கள்

**இரு சகோதரர்கள்** 1936 ஆம் ஆண்டு வெளிவந்த தமிழ்த் திரைப்படமாகும். எல்லிஸ் ஆர். டங்கன் இயக்கத்தில் வெளிவந்த இத்திரைப்படத்தில் கே. பி. கேசவன், டி. எஸ். பாலையா, எஸ். என். கண்ணாமணி, எஸ். என். விஜயலட்சுமி, எம். ஜி. ராமச்சந்திரன் மற்றும் பலர் நடித்திருந்தனர்.  
இந்திய சுதந்திரப் போராட்டம் தீவிரமடைந்து, போராட்ட நடவடிக்கைகள், கை ராட்டினத்தில் நூல் நூற்பது, அன்னியப் பொருட்கள் மறுப்பு போன்ற நடவடிக்கைகளை அன்றைய அரசு தடை செய்திருந்த காலத்தில் வெளிவந்தத் திரைப்படம்.  
குடும்ப ஒற்றுமையின் மூலம் தேச ஒற்றுமை, மதுவிலக்குப் பரப்புரை, அன்றய ஆட்சிக் காலத்தின் வேலையில்லாத் திண்டாட்டம் முதலிய வற்றை முன்னிறுத்திய திரைக் கதையைக் கொண்டது *இரு சகோதரர்கள்*.  
இந்தத் திரைப்படத்தின் ஒளிநாடா இருப்பதாக அறியப்படவில்லை.
# இரு சகோதரர்கள்

## நடிகர்கள்

**நடிக, நடிகையர்**  
| நடிகர் | பாத்திரம் |  |
| --- | --- | --- |
| கே. பி. கேசவன் | பசுபதி |  |
| கே. கே. பெருமாள் | சபாபதி |  |
| டி. எஸ். பாலையா | கோபால் |  |
| கே. நாகராஜன் | சமீன்தார் |  |
| மாஸ்டர் பி. இரத்தினம் | நாகராஜன் (பசுபதியின் மகன்) |  |
| எம். கண்ணன் | சன்னியாசி, கருணாகரம் (சுந்தரியின் தம்பி) |  |
| எம். மாசிலாமணி | முருகதாஸ், மகாதேவர் |  |
| எம். ஜி. சக்ரபாணி | காவல்துறை அதிகாரி |  |
| எம். ஜி. இராமச்சந்திரன் | மஸ்தான் (கோபாலின் நண்பன்) |  |
| பி. ஜி. வெங்கடேசன் | மார்வாரி, பொம்மை வியாபாரி |  |
| எம். குஞ்சப்பன் | மேடை நடிகர் |  |
| எம். பழனிசுவாமி | மேடை நடிகர் |  |
| எம். ராமசுவாமி | தபால்காரர் |  |
| எஸ். என். கண்ணாமணி | சாந்தா |  |
| எஸ். என். விஜயலட்சுமி | சரசா |  |
| ராஜம் | சரோஜா (பசுபதியின் மகள்) |  |
| கே. கிருஷ்ணவேணி | சுந்தரி |  |
| அலமேலம்மாள் | குப்பிப்பாட்டி |  |
| எம். எம். ராதாபாய் | பார்வதி (வேலைக்காரி) | } |
# இரு சகோதரர்கள்

## படக்குழு

- எல்லிஸ் ஆர். டங்கன் - இயக்கம்
- ச. து. சு. யோகி - கதை, திரைக்கதை, பாடல்கள்
- பரூர் எஸ். அனந்தராமன் - இசை
- கோபாலஸ்வாமி - இசை
- எஸ். கே. மூர்த்தி - கலை இயக்குநர்
# இரு சகோதரர்கள்

## கதைச்சுருக்கம்

.]]
மகாதேவர் என்பவர், தான் சாகுந் தருவாயில் சபாபதி, பசுபதி என்ற தன் இரு மகன்களையும் அருகிலழைத்து, தான் இறந்தபின் அவர்கள் மிக்க ஒற்றுமையோடும் அன்போடும் வாழவேண்டும் என்று புத்திமதி கூறி இறந்தார். சபாபதியின் மனைவி சரசா, பொறாமையும் அகம்பாவமும் கொண்டவள். பசுபதியின் மனைவி சாந்தா மிகவும் நற்குணம் உடையவள். சரசா சாந்தாவையும் அவளது பிள்ளைகளையும் படாத பாடுபடுத்தி வந்தாள். தன் கணவனிடத்தில் சாந்தாவைப்பற்றி எப்பொழுதும் பொய்க் குற்றம் சாற்றி அவரது நல்ல மனதைக் கலைத்து வந்தாள். சரசாவுக்குத் தூண்டுதல் செய்துவந்தவள், ஊர் வம்பளக்கும் குப்பிப்பாட்டி என்னும் கிழவி. பசுபதி குடும்பப் பொறுப்பும் கல்வியும் இல்லாதவர். ஆனால் சங்கீத ஞானமும், நடிப்புத் திறமையும் கொண்டவர். அவர் அந்த ஊர் யுவ நாடகசபை யொன்றில் பெரிதும் ஊக்கம் செலுத்தி வந்தார். சபாபதி, அவ்வூர் சமீன்தாரிடம் மேலாளராகப் பணியாற்றி வந்தார். மனைவி சொல் கேட்பவர்.  
பசுபதி, நாடக சபைக்காக ஒரு மார்வாடியிடம் கடன் வாங்கி, குறிப்பிட்ட தவணையில் கொடுக்கத்தவறியதை மார்வாடி சபாபதியாரிடம் வந்து முறையிட்டான். சபாபதிக்கும் பசுபதிக்கும் இந்த கடன் காரணமாக வாக்குவாதம் முற்றி, பாகப் பிரிவினை ஏற்பட்டது. வீட்டில் பாதி உரிமையோடும், சில ஓட்டை உடைசல் பாத்திரங்களோடு பசுபதி பிரிந்துகொண்டாராயினும், சாந்தாவும் பிள்ளைகளும் அந்த வீட்டிலேயே குடியிருந்து கொண்டு, சரசாவின் கொடுமைகளை அனுபவித்துக்கொண்டு இருக்கவேண்டியதாயிற்று. இருந்தாலும் அக்குடும்ப தேவதை சாந்தாமீது இரக்கங்கொண்டு பார்வதி என்னும் பணிப்பெண் வேடம்பூண்டு, சாந்தாவுக்குச் சமாதானம் சொல்லிக்கொண்டு, தன்னிடம் இருந்த கொஞ்சம் திரவியத்தினால் குடித்தனச் செலவை நடத்திக்கொண்டு, பசுபதியை ஏதாவது ஒரு வேலைபார்த்து வரும்படி சென்னைக்கு அனும்பினாள்.
# இரு சகோதரர்கள்

## பாடல்கள்

இத்திரைப்படத்தில் 14 பாடல்கள் இடம்பெற்றிருந்தன.  
**1936 இரு சகோதரர்கள் படப் பாடல்கள்**  
| எண் | பாடல் | பாத்திரம் | இராகம் | தாளம் |  |
| --- | --- | --- | --- | --- | --- |
| 1 | *வேடிக்கை பொம்மை - விளையாட்டு பொம்மை* | பி. ஜி. வெங்கடேசன் | சிந்துபைரவி | சாபு |  |
| 2 | *கபியாவுர்-அலிதோனோ-ஜூமாது ஆயே* | கே. பி. கேசவன் | காபி | மிச்சிரசாபு |  |
| 3 | *தே தேவ ஜீவசுதா* | எஸ். என். கண்ணாமணி | ஜீவன்புரி | தீன் தாள் |  |
| 4 | *கஞ்சா - கள்ளுக்கடை* | மைனர்-வேலைக்காரன் | யமன் | திருச்ரஏகம் |  |
| 5 | *ஓடி விளையாடுவோம் ஆகா* | ராஜம் | மாண்டு | தீன் தாள் |  |
| 6 | *நாதனே நளின - நயரூபனே* | எஸ். என். விஜயலட்சுமி | கமாசு | ஆதி |  |
| 7 | *சரணமே தரநேரமா - பாரமா* | கே. பி. கேசவன் | முகாரி | ஆதி |  |
| 8 | *அடுத்தானை யுரித்தானை* | கே. பி. கேசவன் | காம்போதி | திருபடை |  |
| 9 | *மதன மதுர மது ரூபனே* | கே. கிருஷ்ணவேணி | ஜில்லா | திருதாள் |  |
| 10 | *சோதனை போதாதா - பசுபதே* | எம். எம். ராதாபாய் | மிச்சரகாபி | திருதாள் |  |
| 11 | *தேவ மஹேச் சுரேச பரேசா* | எம். எம். ராதாபாய் | பாலமு ஆய மெட்டு | - |  |
| 12 | *மாய வாழ்வில் முழுகி வழி தவறியே* | கே. பி. கேசவன் | நாதநாமகிரியை | ஆதி |  |
| 13 | *போதா பிரேம நாதா தேவ* | எம். கண்ணன் | மிச்ரமாண்டு | திருதாள் |  |
| 14 | *பாதகம் பலகாலும் செய்தேன்* | எஸ். என். விஜயலட்சுமி | இந்து அசாவேரி | தீன் தாள் | } |
# எழுத்து மயக்கம்

எழுத்துக்கள் ஒன்றோடொன்று மயங்குவது **எழுத்து மயக்கம்**. தமிழில் உயிரெழுத்து, மெய்யெழுத்து என இரண்டு வகை உண்டு. இந்தப் பாகுபாடு ஆங்கிலம், வடமொழி முதலான தொன்மையான மொழிகளிலும் காணப்படுகின்றன.  
ஒரே சொல்லில் எழுத்தோடு எழுத்து மயங்கி இணைந்து நிற்கும் நிலையை இலக்கணம் எழுத்து மயக்கம் என்று கூறுகிறது. மக்களும் உயிரினங்களும் ஒன்றோடொன்று உறவு கொண்டு மருவி வாழ்கின்றன. இந்த மருவுதல் மன மயக்கத்தால் நிகழ்கின்றன. இந்த மன-மயக்கம் போல எழுத்துக்கள் உறவு கொண்டு மயங்கி மருவி நிற்பதே எழுத்து மயக்கம். இவை மயங்கும் நிலைகள்.
- உயிரோடு உயிர் மயங்குதல்
- மெய்யோடு மெய் மயங்குதல்
- உயிரும் மெய்யும் மயங்குதல்
என்னும் நிலைகளில் இந்த எழுத்து மயக்கம் நிகழ்கிறது.
# ஆர். பானுமதி

**ஆர்.பானுமதி** (*R. Bamnumathi*, பிறப்பு: சூலை 20, 1955) தமிழ்நாட்டைச் சேர்ந்த வழக்கறிஞரும், நீதிபதியும் ஆவார். இவர் ஆகத்து 13, 2014 அன்று உச்சநீதிமன்ற நீதிபதியாகப்
# ஆர். பானுமதி

## பிறப்பு , ஆரம்ப வாழ்க்கை

இவர் தருமபுரி மாவட்டம் ஊத்தங்கரையில் 1955-ஆம் ஆண்டு ஜூலை மாதம் 20-ஆம் தேதி பிறந்தார்.சென்னை சட்டக் கல்லூரியில் சட்டம் பயின்ற அவர், 1981-ம் ஆண்டு தன்னை வழக்கறிஞராகப் பதிவு செய்து கொண்டார்.
# ஆர். பானுமதி

## தொழில்முறை வாழ்க்கை

1988-ஆம் ஆண்டு நவம்பர் மாதம் 16-ஆம் தேதி நேரடியாக மாவட்ட நீதிபதியானார் . கோயம்புத்தூர், சென்னை, வேலூர், புதுக்கோட்டை, சேலம், திருநெல்வேலி உள்ளிட்ட மாவட்டங்களில் நீதிபதியாகப் பணியாற்றினார். புதுக்கோட்டை மாவட்ட நீதிமன்றத்தில் பணியாற்றியபோது பிரேமானந்தா சாமியாருக்கு இவர் அளித்த இரட்டை ஆயுள் தண்டனையை உச்ச நீதிமன்றமும் உறுதி செய்தது. சென்னை உயர்நீதிமன்ற நீதிபதியாக 2003-ஆம் ஆண்டு ஏப்ரல் மாதம் 4-ஆம் தேதி இவர் பதவியேற்றார். கல்விக் கட்டண நிர்ணய வழக்கு, வீரப்பனைச் சுட்டுக்கொன்ற சிறப்புப் படையினருக்கு இரட்டைப் பதவி உயர்வு உட்பட பல்வேறு வழக்குகள் மீது தீர்ப்பு வழங்கியுள்ளார். பணி மூப்பு அடிப்படையில் ஜார்க்கண்ட் உயர் நீதிமன்ற தலைமை நீதிபதியாக 2013, நவம்பர் 12 ஆம் தேதி குடியரசுத் தலைவரால் நியமனம் செய்யப்பட்டார்.
# கார்ட்னர் நிறுவனம்

**கார்ட்னர், இன்க்.** (*Gartner, Inc.*) என்ற நிறுவனம் ஸ்டாம்போர்டு, கனெக்டிகட், அமெரிக்காவில் தலைமையிடமாக கொண்ட ஒரு தகவல் தொழில்நுட்ப ஆராய்ச்சி மற்றும் ஆலோசனை வழங்கும் நிறுவனம் ஆகும். இது 2001 வரை கார்ட்னர் குழுமம் என அழைக்கப்பட்டது.  
கார்ட்னர் வழங்கிய ஆராய்ச்சி மற்றும் தொழில்நுட்ப தகவல்கள் அரசாங்க முகவர், உயர் தொழில்நுட்ப மற்றும் தொலை தொடர்பு நிறுவனங்கள், தொழில்முறை சேவைகள் நிறுவனங்கள், முதலீட்டாளர்கள் உள்ளடக்கிய துறைகளில் உள்ள மூத்த தலைவர்களுக்கானதாக இருக்கிறது. 1979ல் உருவான இந்த நிறுவனம் 5700 ஊழியர்களை கொண்டுள்ளது.  
மிகைப்படுத்தப்பட்ட சுழற்சி மற்றும் மேஜி கோட்ரண்ட் மூலம் அவர்கள் தங்களது ஆராய்ச்சி முடிவிகளை வெளியிடுகின்றனர்.
# கார்ட்னர் நிறுவனம்

## வரலாறு

- 1979 கிடியோன் கார்ட்னர் மூலம் கார்ட்னர் நிறுவனம் நிறுவப்பட்டது
- 1980 இல் பொது நிறுவனமாக ஆனது. பின்னர் லண்டனை சார்ந்த சாட்சி & சாட்சி (Saatchi & Saatchi) விளம்பர நிறுவனத்தால் வாங்கப்பட்டது.
- 1990 இல் அந்நிறுவனத்தை சார்ந்த சிலரால், பெயின் கேபிட்டல் மற்றும் டன் & ப்ராட்ஸ்ட்ரீட் நிறுவனங்களின் நிதி உதவியுடன் வாங்கப்பட்டது
- 2001 கார்ட்னர் என்று பெயர் சுருக்கப்பட்டது.
# கார்ட்னர் நிறுவனம்

## ஊடகங்களில்

டைம்ஸ் ஆப் இந்தியா உள்ளிட்ட செய்தி நிறுவனங்கள் இந்த நிறுவனத்தின் ஆராய்ச்சி தகவல்களைத் தங்களின் செய்திகளில் மேற்கோள் காட்டுகின்றன.
# கார்ட்னர் நிறுவனம்

## வெளிப்புற இனைப்புகள்

- http://www.pbs.org/cringely/pulpit/2008/pulpit_20080516_004925.html
- கார்ட்னர் நிறுவனத்தின் இணையதளம்
# வார்ப்புரு:SVG-Res

இது SVG வகையினை சேர்ந்த திசையன் வரைகலை படிமமாகும். இது பதிவு செய்யப்பட்ட வணிகச் சின்னமோ அல்லது பதிப்புரிமை விதிகளுக்குட்பட்ட அடையாளச் சின்னம், குறியீடு அல்லது அல்லதி கணினி குறியாகும். இது அடையாளப்படுத்தும் நோக்கங்களுக்காக மட்டும் தேவைப்படும் அளவினை விட பெரிதாகக் காண்பிக்கப்பட்டக்கூடாது.
<includeonly></includeonly>
<noinclude></noinclude>
# ஜி.ஓ.சி.இ செயற்கைக் கோள்

**ஜி.ஓ.சி.இ செயற்கைக் கோள்**( Gravity Field and Steady-State Ocean Circulation Explorer (GOCE)) , புவி ஈர்ப்பு விசை மற்றும் கடல் மட்டங்களின் மாறுதல்களை அடையாளப்படுத்துவதற்காக ஐரோப்பாவின் விண்வெளி ஆய்வு நிலையமான ஈசா(ESA)வால் 2009-ம் ஆண்டு ஏவப்பட்ட செயற்கைக் கோளாகும். எரிபொருள் தீர்ந்துபோன நிலையில் காணப்பட்ட இந்த செயற்கைக் கோள் , 2013 , 11 நவம்பர் அன்று பூமியில் விழுந்தது .'விண்வெளியின் ஃபெராரி' என்று அழைக்கப்பட்ட இந்த செயற்கைகோள் தான் கடந்த 25 ஆண்டுகளுக்கும் மேலான காலப்பகுதியில் பூமிக்குள் தானாக வந்துவிழுந்துள்ள முதலாவது ஐரோப்பிய செயற்கைக் கோள் என்று கருதப்படுகிறது.
# விலை குறைஞ்ச மனுசன்

**விலை குறைஞ்ச மனுசன்**, பி. ராமசாமி தயாரித்த மலையாளத் திரைப்படம். இது 1969 சனவரி 17-ல் வெளியானது
# விலை குறைஞ்ச மனுசன்

## நடிப்பு

- பிரேம் நசீர்
- மது
- கெ.பி. உம்மர்
- கொட்டாரக்கர சீதரன் நாயர்
- அடூர் பாசி
- மணவாளன் ஜோசப்
- சொல்வூர் பரதன்
- பப்பூட்டி
- சாரதா
- கவியூர் பொன்னம்மை
- ஆறன்முளை பொன்னமை
- லட்சுமி
- கதீஜா
- விஜயகலா
- கோட்டயம் சாந்தா
- ஹேமா
- நபீசா
- சாந்தி
- சரோஜா.
# விலை குறைஞ்ச மனுசன்

## பின்னணிப் பாடகர்கள்

- கே. ஜே. யேசுதாசு
- எஸ். ஜானகி
# விலை குறைஞ்ச மனுசன்

## பங்காற்றியோர்

- தயாரிப்பு - பி. ராமசாமி
- இயக்கம் - எம். ஏ. ராஜேந்திரன்
- சங்கீதம் - புகழேந்தி
- இசையமைப்பு - பி பாசுக்கரன்
- வெளியீடு - திருமேனி பிக்சர்சு
- கதை, திரைக்கதை, வசனம் - எச் எல் புரம் சதாநந்தன்
# வலைவாசல்:தமிழ்நாடு/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| தமிழர்
rect 0 0 1000 750 தமிழர்
desc </imagemap></div> | தமிழ்
rect 0 0 1000 750 தமிழ்
desc </imagemap></div> | வரலாறு
rect 0 0 1000 500 வரலாறு
desc </imagemap></div> | இந்தியா
rect 0 0 1000 500 இந்தியா
desc </imagemap></div> | தமிழீழம்
rect 0 0 1000 500 தமிழீழம்
desc </imagemap></div> |  |
| --- | --- | --- | --- | --- | --- |
| **தமிழர்** | **தமிழ்** | **வரலாறு** | **இந்தியா** | **தமிழீழம்** | }<noinclude></noinclude> |
# வலைவாசல்:தமிழ்நாடு/விக்கிமீடிய திட்டங்கள்

| ** &nbsp;விக்கிசெய்திகளில்**&nbsp; | ** &nbsp;விக்கிமேற்கோள்களில்**&nbsp; | ** &nbsp;விக்கிநூல்களில்**&nbsp; | ** &nbsp;விக்கிமூலத்தில்**&nbsp; | ** &nbsp;விக்சனரியில்**&nbsp; | ** விக்கிப்பொதுவில்** |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# அகல் விளக்கு

யின் போது பயன்படுத்தப்படும் அகல் விளக்கு]]  
**அகல் விளக்கு** என்பது எண்ணெய் விளக்கின் ஒரு வகையாகும். இது பொதுவாக களிமண்ணால் செய்யப்பட்டு மெழுகில் தோய்க்கப்பட்ட பருத்தி திரியால் நெய் அல்லது காய்கறி எண்ணெய் கொண்டு எரியூட்டப்படும். ஆயினும் சில பிறப்பு நிகழ்வுகளில் பித்தளையால் ஆன விளக்குகள் பயன்படுத்துவதும் வழக்கில் உள்ளது.  
இந்தியாவில் உருவாகிய இவ்வகை விளக்குகள் பெரும்பாலும் இந்து சமயம், சீக்கியம், சமணம் மற்றும் சரத்துஸ்திர சமயம் போன்றவைகளில் தீபாவளி போன்ற விழா நாட்களில் பெரிதும் பயன்படுத்தப்படுகின்றது. இதே போன்று ஆனால் வேறு வடிவமைப்பில் பௌத்த சமயத்தில் வெண்ணெய் விளக்குகள் பயன்படுத்தப்படுகின்றன என்பது குறிப்பிடத்தக்கது.
# விக்கிப்பீடியா:விக்கித் திட்டம் தானியங்கிப் பராமரிப்பு

இத்திட்டம் தானியங்கி மூலம் விக்கிப்பீடியா கட்டுரைகளைப் பராமரிக்க உருவாக்கப்பட்டுள்ளது. அலுப்பு ஏற்படக்கூடிய ஒரே மாதிரியான திரும்பத் திரும்பச் செய்யப்படும் பணிகள், தானியங்கியால் கணித்துத் திருத்தக் கூடிய துப்புரவுப் பணிகள், வேலைப்பளுவைக் குறைக்கும் பணிகள் ஆகியவை இதன் முக்கிய பணிகளாகும். இதன் மூலம் மனித ஆற்றலை மிச்சப்படுத்திப் பிற மேம்பாட்டுப் பணிகளில் ஈடுபடச் செய்யலாம்.
# விக்கிப்பீடியா:விக்கித் திட்டம் தானியங்கிப் பராமரிப்பு

## இயங்கிக் கொண்டிருக்கும் தமிழ்த் தானியங்கிகள்

- AswnBot
- JayarathinaAWB_BOT
- LogicwikiBot
- NatkeeranBot
- NeechalBOT
- Shanmugambot
- Sodabot
- பயனர்:Info-farmerBot
# விக்கிப்பீடியா:விக்கித் திட்டம் தானியங்கிப் பராமரிப்பு

## விக்கிப்பீடியா:விக்கித் திட்டம் தானியங்கிப் பராமரிப்பு/தானியங்கிப் பணிகள் அறிவிப்பு

மேற்கூறிய துணைப்பக்கத்தில் தானியங்கிகள் செய்யும் பணிகள் முன்அறிவிப்பு செய்து, பங்களிப்புகளைச் செய்கின்றன. இதன் நகல் ஆலமரத்தடி அறிவிப்புப்பகுதியிலும் தெரிவிக்கப்படும். இத்தகையை ஆவணங்களைக் கோர்வையாக பேணும் பொருட்டு மேற்கூறிய துணைப்பக்கம் உருவாக்கப்பட்டுள்ளது. ஒவ்வொரு தானியங்கியைப் பற்றியும் தனித்தனியே அங்கு காணலாம். எனவே, தானியங்கியை இயக்குவோர் உங்களின் பங்களிப்புகளை முன் அறிவிப்புச்செய்யக் கோரப்படுகிறார்கள். பிற பங்களிப்பாளர் அந்தந்த உரையாடற்பக்கத்தில், தங்களது கருத்துக்களை பதிவு செய்யுமாறு கேட்டுக் கொள்ளப்படுகிறார்கள். சமூகத்தின் ஒப்புதலோடு, இத்தானியங்கி பணிகள் நடைபெற, இப்பக்கம் துணைநிற்கும்.
# விக்கிப்பீடியா:விக்கித் திட்டம் தானியங்கிப் பராமரிப்பு

## தொடர்ப் பராமரிப்பு

தானியங்கி கொண்டு முடிக்கிவிடப்படும் தொடர்ப் பராமரிப்புப் பணிகள். பயனர்களின் கட்டளையின்றி இந்தப் பணிகள் தானியங்கி சுயதூண்டிதலினால் நடைபெறுகிறது.
# விக்கிப்பீடியா:விக்கித் திட்டம் தானியங்கிப் பராமரிப்பு

## தொடர்ப் பராமரிப்பு

### கட்டுரைவெளி

| பணிகள் | இயங்கும் தானியங்கிகள் | இலக்குப் பக்கம் | நிலை |  |
| --- | --- | --- | --- | --- |
| 6 மணிநேரம் கடந்தும் தொகுக்கப்படாது பின்வரும் வார்ப்புருக்களிருந்தால் அவற்றை நீக்குதல். / | NeechalBOT | தொடர்புடைய கட்டுரைப் பக்கம் | இயங்குநிலை |  |
| 10 நாள் கடந்தும் தொகுக்கப்படாது பின்வரும் வார்ப்புருக்களிருந்தால் அவற்றை நீக்குதல். , , , | NeechalBOT | தொடர்புடைய கட்டுரைப் பக்கம் | இயங்குநிலை |  |
| 24 மணிநேரம் கடந்த புதுக் கட்டுரையில், பகுப்புகள் இல்லாவிட்டால் என்ற வார்ப்புருவைச் சேர்த்தல் | NeechalBOT | தொடர்புடைய கட்டுரைப் பக்கம் | இயங்குநிலை |  |
| 24 மணிநேரம் கடந்த புதுக் கட்டுரையில், Birth date and age வார்ப்புருவிலுள்ள ஆண்டின் மூலம் பிறப்புகள் பகுப்பைச் சேர்த்தல் | NeechalBOT | தொடர்புடைய கட்டுரைப் பக்கம் | சோதனையோட்டம். | } |
# விக்கிப்பீடியா:விக்கித் திட்டம் தானியங்கிப் பராமரிப்பு

## தொடர்ப் பராமரிப்பு

### விக்கிப்பீடியா வெளி

| பணிகள் | இயங்கும் தானியங்கிகள் | இலக்குப் பக்கம் | நிலை |  |
| --- | --- | --- | --- | --- |
| தினம் நிகழும் தொகுப்புகள், கட்டுரை உருவாக்கம், பதிவு செய்யும் பயனர்கள், நீக்கப்படும் பக்கங்கள், காக்கப்படும் பக்கங்கள் ஆகிய புள்ளிவிவரங்களை சேகரித்தல் | NeechalBOT | புள்ளிவிபரம் | செயல்பாட்டிலுள்ளது. |  |
| வாரம் தோறும் பயனர் கணக்குகளின் மூலம் செய்யப்படும் பங்களிப்புகளைச் சேகரித்தல் | NeechalBOT | புள்ளிவிபரம் | செயல்பாட்டிலுள்ளது. | } |
# வார்ப்புரு:Infobox rail

| subheader = }  
|image1 = |size=}|sizedefault=upright=0.91|alt=}}}
|caption1 = ||}}}}  
|image2 = }
|caption2 = }  
|image3 = |size=}|sizedefault=upright=1.14|alt=}}}}
|caption3 = }}  
|header1 = }}}}}}}}}}}}}|கண்ணோட்டம்}}  
| label2 = கிளை(கள்)
| data2 = }
| label3 = ஒப்பந்தம்(கள்)
| data3 = }
| label4 = சலுகை(கள்)
| data4 = }
| label5 = தற்போதைய செய்குநர்
| data5 = }
| label6 = முக்கிய (கள்)
| data6 = }
| label7 = மற்ற (கள்)
| data7 = }
| label8 = Fleet size
| data8 = }
| label9 = Stations called at
| data9 = }
| label10 = இயக்கப்படும் நிலையங்கள்
| data10 = }
| label11 = தாய் நிறுவனம்
| data11 = }
| label12 = தலைமையகம்
| data12 = }}
| label13 = முக்கிய நபர்கள்
| data13 = }
| label14 = நிறுவனர்கள்
| data14 = }
| label20 = அறிக்கை குறி
| data20 = }}
| label21 = வட்டாரம்
| data21 = }
| label22 = செயல்பாட்டின் தேதிகள்
| data22 = }}|}}&ndash;}}|}}}
| label23 = முந்தியவை
| data23 = }
| label24 = பின்தையவை
| data24 = }  
| header30 = }}}}}}}|தொழில்நுட்பம்}}
| label31 = தட அளவி
| data31 = }
| label32 = முந்தைய அளவி
| data32 = }
| label33 = மின்மயமாக்கல்
| data33 = }}
| label34 = நீளம்
| data34 = }
| label35 = தண்டவாள நீளம்
| data35 = }
| label36 = டங்களின்
| data36 = }
| label37 = இயக்க வேகம்
| data37 = }
| label38 = மிக உயர்ந்த நிலைமுகம்
| data38 = }  
| header41 =
| label42 = இணையதளம்
| data42 = }
| data43 = }  
| belowstyle = vertical-align: middle; padding: 0
| below = |
<table>
<tr><th><div></div></th></tr>
<tr><td>
}}</td></tr>
</table>}}
}}<noinclude>  
</noinclude>
# பிராங்க்ஃபுர்ட் புத்தகச் சந்தை

**பிராங்க்ஃபுர்ட் புத்தகச் சந்தை** , உலகத்தின் மிகப் பெரிய புத்தகச் சந்தையாக கருதப்படுகிறது. ஒவ்வொரு வருடமும் அக்டோபர் மாதம் ஐந்து நாட்கள் நடைபெறும் இச் சந்தையில், முதல் மூன்று நாட்கள் முழுவதுமாகத் தொழில்சார் பணிகள் நடைபெறும். அடுத்த இரண்டு நாட்களுக்கு பார்வையாளர்கள் அனுமதிக்கப்படுவார்கள்.
# சலாமரம்

நெசவுத் தொழில் செய்வோர் தறியில் நாடா செல்வதற்காக அமைக்கப்பட்டிருக்கும் மரத்தைச் சலாமரம் என்பர். தறியின் நீளத்திற்குத் தகுந்தவாறு சராசரியாக ஏழு அடி நீளம் உடையதாக இம் மரத்தை அமைத்திருப்பர். இரண்டரை அங்குலத்திற்கு மூன்று அங்குலம் கனம் கொண்டதாக இம்மரம் இருக்கும். அரை அங்குலத்திற்கு 3 அங்குல கனம் கொண்ட தக்கை என்ற வேறொரு மரம் இச் சலாமரத்தின் மேல் பொருத்தப்பட்டிருக்கும்.
# கும்பகோணம் மகாமக குளம்

**கும்பகோணம் மகாமகக் குளம்**, இந்தியாவில் தமிழ்நாட்டிலுள்ள, தஞ்சாவூர் மாவட்டம், கும்பகோணத்தில் அமைந்துள்ள ஒரு பெரிய கோவில் குளம் ஆகும். இது தமிழ் நாட்டில் உள்ள பெரிய கோவில் குளங்களில் முக்கியமான ஒன்றாக கருதப்படுகிறது. இதை சாரங்கபாணி பெருமாள் கோவிலுக்கு சொந்தமான குளம் என நம்பப்படுகிறது. வருடந்தோறும் நடைபெறும் மாசி மகத் திருவிழாவில் 1 லட்சம் மக்களும், 12 ஆண்டுகளுக்கு ஒரு முறை நடக்கும் மகாமக திருவிழாவில் கிட்டத்தட்ட 10 லட்சம் பேரும் பங்கு பெறுகிறார்கள்.
# கும்பகோணம் மகாமக குளம்

## தொன்மம்

இக்கோயில் குளம் குறித்த தொன்மக் கதை பின்வறுமாறு; ஒவ்வொரு முறை பிரம்மதேவன் தூங்கும் பொழுது பிரளயம் ஏற்படும் என நம்பப்படுகிறது. ஒரு முறை அவ்வாறு நடந்ததன் தொடர்ச்சியாகப் பிரளயத்திற்கு பின்பு கலியுகத்திற்கு முன்பு உயிர்களை உருவாக்கும் விதைகளையும் அமிர்தமும் கொண்ட பானை ஒன்று இங்கே இந்த குளத்தில் இருப்பதற்காக இங்கு வந்து சேர்ந்தது. சிவபெருமான் ஒரு வேடன் வேடமிட்டு அம்பெய்து இந்த பானையை உடைத்து உயிர்கள் ஜனிப்பதற்கு ஏது செய்தார். "கும்பம்" என்றால் பானை "கோணம்" என்றால் உருக்குலைந்து என்பதால் கும்பகோணம் பெயர் பெற்றது.  
ஒருவர் செய்த பாவங்கள் புண்ணியத் தலங்களிலுள்ள தீர்த்தங்களில் நீராடினால் அகலும். அப்புண்ணியத் தலங்களில் வாழ்வோர் செய்த பாவங்கள் காசியிலுள்ள கங்கையில் நீராடினால் அகலும். காசியிலுள்ளோர் செய்த பாவங்கள் கும்பகோணம் தீர்த்தத்தில் நீராடினால் விலகும். கும்பகோணத்தில் இருப்பவர்கள் செய்த பாவங்கள் கும்பகோணத்தில் உள்ள தீர்த்தத்தில் நீராடினால்தான் அகலும் என வடமொழி நூல் வலியுறுத்திக்கூறுகிறது. கும்பகோணத்திலுள்ள தீர்த்தம் மகாமக தீர்த்தம். அமுதத்தின் ஒரு பகுதி இங்கு தீர்த்தமானதால் அமுத தீர்த்தம் எனவும், பிரமன் இத் தீர்த்தத்தினால் சிவபெருமானுக்கு அபிஷேகம் செய்து ஆராதித்ததால் பிரம தீர்த்தம் எனவும் பெயர் பெற்றது. மகாமகப் பெருவிழா வடபுலத்தில் நிகழும் கும்பமேளாவைப் போன்று பன்னிரண்டு ஆண்டுகளுக்கு ஒரு முறை வருகிறது.
# கும்பகோணம் மகாமக குளம்

## குளத்தை பற்றி

இது 6.2 ஏக்கர் பரப்பளவில் கும்பகோணம் நகரின் மத்தியில் சரிவகம் வடிவில் அமைந்துள்ள குளம் ஆகும். இந்த குளத்தை சுற்றி 16 மண்டபங்களும் 21 கிணறுகளும் உள்ளன. இந்த கிணற்றின் பெயர்கள் ஒன்று சிவனுடைய பெயரையோ அல்லது இந்திய நதிகளின் பெயரையோ கொண்டுள்ளன.  
கி.பி.16ஆம் நூற்றாண்டில் விசயநகர மன்னர் கிருட்டிணதேவராயர் இத்தலத்திற்கு வந்து நீராடியதாக நாகலாபுரம் கல்வெட்டு குறிக்கிறது. தஞ்சாவூரை சார்ந்த இரகுநாத நாயக்கரின் படைத்தலைவர் கோவிந்த தீட்சிதர் இந்த குளத்தைச் சுற்றி 16 மண்டபங்களையும் அதனைச் சார்ந்து படிகளையும் அமைத்துள்ளார்.
# கும்பகோணம் மகாமக குளம்

## குளத்தைச் சுற்றியுள்ள மண்டபங்களும் கிணறுகளும்

16 வகையான தானங்களை வலியுறுத்தும் வகையில் 16 கோயில்கள் (மண்டபங்கள்) காணப்படுகின்றன. ஒவ்வொரு கோயிலிலும் பிரம்மதீர்த்தேஸ்வரர், முகுந்தேஸ்வரர், தானேஸ்வரர், விருஷபேஸ்வரர், பரணேஸ்வரர், கோணேஸ்வரர், பக்திகேஸ்வரர், பைரேஸ்வரர், அகஸ்தீஸ்வரர், வியாசகேஸ்வரர், உமாபகேஸ்வரர், நிருதீஸ்வரர், பிரம்ளேஸ்வரர், கங்காதேஸ்வரர், முக்ததீர்த்தேஸ்வரர், சேஷஸ்தரபாலேஸ்வரர் என மொத்தம் 16 வகையான சிவலிங்கங்கள் குளத்தைச் சுற்றி அமைந்துள்ள மண்படங்களில் காணப்படுகின்றன. இந்த குளத்தின் நடுவே அமைந்துள்ள தீர்த்தக் கிணறுகள் புனிதத்தன்மை வாய்ந்தவையாகக் கருதப்படுகின்றன.  
**-**  
| **தீர்த்தத்தின் பெயர்** | **அதனை சார்ந்த தெய்வங்கள்** |
| --- | --- |
| வாயு தீர்த்தம் | வாயு (காற்று) |
| கங்கா தீர்த்தம் | கங்கை (ஆறு) |
| பிரும்ம தீர்த்தம் | பிரம்மா |
| யமுனா தீர்த்தம் | யமுனா (ஆறு) |
| குபேர தீர்த்தம் | குபேரன் (வான் சார்ந்த கடவுள்) |
| கோதாவரி தீர்த்தம் | கோதாவரி (ஆறு) |
| ஈசான தீர்த்தம் | சிவன் |
| நர்மதை தீர்த்தம் | நர்மதை (ஆறு) |
| சரஸ்வதி தீர்த்தம் | சரஸ்வதி (கடவுள்) |
| இந்திர தீர்த்தம் | இந்திரன் (வான் சார்ந்த கடவுள்) |
| அக்னி தீர்த்தம் | அக்னி (நெருப்பு) |
| காவிரி தீர்த்தம் | காவிரி (ஆறு) |
| யம தீர்த்தம் | யமன் (வான் சார்ந்த கடவுள்) |
| குமரி தீர்த்தம் | பார்வதி (பெண்கடவுள்) |
| நிருதி தீர்த்தம் | பார்வதி (பெண்கடவுள்) |
| பயோஷினி தீர்த்தம் | பார்வதி (பெண்கடவுள்) |
| தேவ தீர்த்தம் | சிவன் (கடவுள்) |
| வருண தீர்த்தம் | வருணன் (வான் சார்ந்த கடவுள்) |
| சரயு தீர்த்தம் | சரயு (ஆறு) |
| கன்யா தீர்த்தம் | பார்வதி (பெண்கடவுள்) |
# கும்பகோணம் மகாமக குளம்

## இலக்கிய மேற்கோள்கள்

கி.பி. ஆறு- ஏழாம் நுற்றாண்டில் வாழ்ந்த அப்பர் பெருமான் கும்பகோணத்தைப் பற்றி பாடும் போது கீழ்க்காணுமாறுப் பாடியுள்ளார்.  
அவ்வாறே சேக்கிழார் பெருமானும்  
என்று பாடியுள்ளார்.  
மகாவித்துவான் திரிசிரபுரம் மீனாட்சிசுந்தரம்பிள்ளையவர்கள் மகாமகத்தைப் பற்றியும், கும்பகோணத்தைப் பற்றியும் பின்வருமாறு பாடியுள்ளார். இப்பன்னிரண்டில் பத்து கோவில்கள் கும்பகோணத்தில் உள்ளன. இந்த கோவில்களின் உற்சவ மூர்த்திகள் திருவிழா நாட்களில் இந்த குளத்திற்கு ஊர்வலமாக வந்து சேரும். இக்குளத்துடன் தொடர்புடைய ஐந்து விஷ்ணு கோவில்களாவன சாரங்கபாணி கோவில், சக்ரபாணி கோவில், ராமசுவாமி கோவில், ராஜகோபாலசுவாமி கோவில், வராஹப்பெருமாள் கோவில் ஆகியனவாம். இந்த கோவில்கள் அனைத்தும் கும்பகோணத்தில் உள்ளன. இக்கோயில்களின் உற்சவ மூர்த்திகள் விழா நாட்களில் காவிரிக்கு ஊர்வலமாக வந்து சேரும்.
# கோட்டை தொடருந்து நிலையம்

**கோட்டை தொடருந்து நிலையம்** (**கோட்டை புகையிரத நிலையம்**) என்பது கொழும்பிலுள்ள பிரதான தொடருந்து மையப்பகுதி. இலங்கைத் தொடருந்துப் போக்குவரத்துப் பகுதியினால் சேவைக்கு விடப்பட்டுள்ள தொடருந்துகள் இந்நிலையத்தைப் பயன்படுத்துகின்றன. நகரங்களிடைத் தொடருந்துகளும், உள்ளூர்ப் பயணிகளுக்கான தொடருந்துகளும் ஒவ்வொரு நாளும் இங்கிருந்து புறப்படுகின்றன. கோட்டை நிலையம் கொழும்பு மத்தியின் பிரதான தொடருந்து நுழைவாயிலும் நாட்டிலுள்ள பல நகரங்களிடைத் தொடருந்துகளின் முடிவிடமாகவும் உள்ளது.
# இராசத்தானி

**இராசத்தானி** அல்லது **இராஜஸ்தானி** (*Rajasthani*, தேவநாகரி: , கிரந்தம்:**ராஜஸ்தானி**) இந்திய-ஆரிய மொழிக் குடும்பத்தைச் சேர்ந்த ஓர் மொழியாகும். இம்மொழியை இராச்சசுத்தானிலும் அண்மித்த இந்திய பாக்கித்தான் மாநிலங்களிலும் ஏறத்தாழ 20 மில்லியன் மக்கள் பேசி வருகின்றனர். வழக்கமாக மார்வாரியும் இராச்சசுத்தானியாக எடுத்துக்கொள்ளப்படுகிறது. இவ்வாறானால் இதனை 50 மில்லியன் மக்கள் பேசி வருகின்றனர்.
# தூஷணன்

**தூசணன்** இராமாயணக் கதையின் படி, இவன் இராவணனின் தம்பி. மனிதர்களை உண்ணும் ஒரு அரக்கன். தண்டகாரண்யத்தின் ஒரு பகுதியான ஜனஸ்தானம் என்ற வனப்பகுதியை ஆட்சிக்குட்படுத்தியவன். இவர்களின் உடன் பிறந்தவளான சூர்ப்பனகை இராமனால் அவமானப் படுத்தப்பட்ட போது சகோதரன் கரனுடன் இணைந்து இராமனுடன் சண்டையிட்டு சண்டையில் இறந்து விடுகிறான்.
# மலை மாதா பெருங்கோவில் (மும்பை)

**மலை மாதா பெருங்கோவில்** (*Basilica of Our Lady of the Mount*) அல்லது வழக்கமாக **மரியா மலைக் கோவில்** (*Mount Mary Church*) என்று அழைக்கப்படுகின்ற வழிபாட்டிடம் மும்பை உயர்மறைமாவட்டத்தில், மேற்கு மும்பையின் பாந்த்ரா (Bandra) பகுதியில் அமைந்துள்ளது.  
ஒவ்வொரு ஆண்டும் செப்டம்பர் மாதத்தில் அன்னை மரியாவின் பிறந்த நாள் திருவிழாவான செப்டம்பர் 8ஆம் நாளை அடுத்துவருகின்ற ஞாயிற்றுக் கிழமையன்று மலை மாதா பெருங்கோவிலில் திருவிழா தொடங்கும். அவ்விழா எட்டு நாள்கள் நீடிக்கும். அதற்கு முன்னால் ஒன்பது நாள் இறைவேண்டல் "நவநாள்" கொண்டாட்டமாக நிகழும். இவ்வாறு இக்கோவிலின் ஆண்டுக் கொண்டாட்டம் 17 நாள்கள் நடைபெறும்.
# மலை மாதா பெருங்கோவில் (மும்பை)

## பாந்த்ரா திருவிழா

மலை மாதா கோவில் திருவிழா காலத்தில் பாந்த்ரா நகர் முழுவதுமே விழாக் கோலம் பூண்டிருக்கும். பல்லாயிரக் கணக்கான மக்கள் விழா நிகழ்ச்சிகளில் கலந்துகொள்வர். உணவுப் பொருள்கள், கலைப் பொருள்கள், நூல்கள், விளையாட்டுப் பொருள்கள், ஒப்பனைப் பொருள்கள், துணிகள் போன்று எண்ணிறந்த பொருள்களை விற்பனை செய்கின்ற சிறுசிறு கடைகள் எழுப்பப்பட்டு வாணிகம் கணிசமாக நிகழும்.  
திருவிழாவில் கிறித்தவர்களைத் தவிர இந்துக்கள், இசுலாமியர் போன்ற பிற சமயத்தவரும் பேரெண்ணிக்கையில் கலந்துகொள்வர்.
# மலை மாதா பெருங்கோவில் (மும்பை)

## அன்னை மரியாவுக்கு அர்ப்பணிக்கப்பட்ட கோவில்

அன்னை மரியா கோவில், கடல்மட்டத்திலிருந்து 80 மீட்டர் உயரத்தில் அமைந்த ஒரு குன்றின்மேல் கட்டப்பட்டுள்ளது. எனவேதான் அது "மலை மாதா கோவில்" என்ற பெயரைப் பெற்றது. கோவிலில் திருவிழா நடைபெறும் போது மட்டுமன்றி, ஆண்டு முழுவதுமே அக்கோவிலில் சென்று பல சமய மக்களும் வேண்டுதல்கள் நிகழ்த்துகின்றனர்.  
அன்னை மரியாவிடம் வேண்டுவதால் தங்களுக்குப் பல நன்மைகள் கிடைப்பதாக அத்திருப்பயணிகள் சான்றுபகர்கின்றனர்.  
மராத்தர்களின் படையெடுப்புக் காரணமாக இக்கோவில் 1738இல் அழிவை சந்தித்தது.
# மலை மாதா பெருங்கோவில் (மும்பை)

## அன்னை மரியாவின் திருச்சிலை

இப்போது உயர்ந்து எழுகின்ற கோவில் சுமார் 100 ஆண்டுகளுக்கு முன் கட்டப்பட்டது. ஆனால் இக்கோவில் கட்டப்படுவதற்கு மூல காரணமாக அமைந்த மரியா திருச்சிலையின் வரலாறு 16ஆம் நூற்றாண்டிலிருந்தே தொடங்குகிறது.  
16ஆம் நூற்றாண்டில் இயேசு சபையைச் சார்ந்த போர்த்துகீசிய மறைபரப்பாளர்கள் தம் நாட்டிலிருந்து அன்னை மரியா திருச்சிலையைக் கொண்டுவந்தார்கள். பாந்த்ராவில் ஒரு சிற்றாலயம் கட்டி அத்திருச்சிலையை நிறுவினார்கள். சிலையின் தங்க முலாம் திருடர்களைக் கவரவே அவர்கள் அச்சிலையின் வலது கையை வெட்டிச் சென்றார்கள்.  
1760ல் கோவில் மீண்டும் கட்டப்பட்டது. பழைய மரியா சிலைக்குப் பதிலாக, கடற்பயணிகளின் அன்னை என்னும் மரியா சிலை வைக்கப்பட்டது. இச்சிலை அங்கு வந்தது பற்றி ஒரு வரலாறு உள்ளது. அதாவது, கோலி இனத்தைச் சார்ந்த ஒரு மீனவர் 1700ஆம் ஆண்டளவில் ஒருநாள் ஒரு கனாக் கண்டார். அக்கனவில் அவர் கடலில் அன்னை ஒரு சிலை மிதப்பதைக் கண்டார். விடிந்ததும் கடலுக்குச் சென்று கனவில் அறிந்ததுபோலவே அச்சிலையைக் கண்டெடுத்தார்.  
இந்த வரலாறு 1669இல் இயேசு சபையினர் வெளியிட்ட ஒரு நூலிலும் பதிவு செய்யப்பட்டுள்ளது.  
மீனவரால் கண்டெடுக்கப்பட்ட சிலையை அப்பகுதி மக்கள் "மோத் மவுலி" (*Mot Mauli*) என்று பெயரிட்டு அழைத்தனர். மோத் என்பது "முத்து" என்றும், மவுலி என்பது "அம்மா, தாய்" என்றும் பொருள்படும் எனவே கடலில் கண்டெடுக்கப்பட்ட மரியா சிலை "முத்தம்மா" என்று மக்களால் அழைக்கப்படுகிறது.  
இருப்பினும், கோவிலில் முதலில் வைக்கப்பட்டிருந்த மரியா சிலை புதுப்பிக்கப்பட்டு மீண்டும் பழைய இடத்திலேயே வைக்கப்பட்டுள்ளது. அத்திருச்சிலையின் முன் நின்று மக்கள் தம் வேண்டுதல்களையும் நேர்ச்சைகளையும் நிகழ்த்துகின்றனர்.  
இக்கோவிலுக்குச் சென்று வழிபடுவோர் பல சமயங்களைச் சார்ந்தவர்கள். 2011ஆம் ஆண்டில் பா.ஜ.கட்சித் தலைவர் எல்.கே. அத்வானி அங்கு சென்று வழிபட்டது குறிப்பிடத்தக்கது.
# நெல்லி பிளை

**நெல்லி பிளை** (*Nellie Bly*, **நெலி பிளை**, மே 5, 1864 &ndash; சனவரி 27, 1922) என்ற புனை பெயர் கொண்ட அமெரிக்க இதழியலாளரின் இயற்பெயர் **எலிசெபத் ஜானே காக்ரான்** ஆகும்.
# நெல்லி பிளை

## வாழ்க்கை வரலாறு

வறுமையால் பாதியிலேயே படிப்பை நிறுத்திவிட்டார். பெண்களைப் பற்றி வெறுப்போடு எழுதிய ஒரு பத்திரிக்கைக்கு பதிலளித்து நெல்லி ப்ளை என்ற புனை பெயரில் கடிதம் எழுதினார். அந்த பத்திரிக்கை ஆசிரியர் அவரை வேலைக்கு அழைத்தார். ஆனால் பெண் என்பதால் வேலை தர மறுத்தார். பின் தொடர்ந்து முயன்று வேலையில் அமர்ந்தார். பெண் தொழிலாளிகளின் துயரங்களை எழுதினார். ஒரு கட்டத்துக்கு மேல் சாதாரண விசயங்களை எழுதுமாறு கட்டாயப்படுத்தப்பட்டார். ஒரு மனநோயாளியாக நடித்து பத்து நாட்கள் போய்க் காப்பகத்தில் இருந்து அதை எழுதினார். மனநோய் பற்றிய மருத்துவம், நீதித்துறை, காப்பக நிர்வாகம் அனைத்தையும் அம்பலப்படுத்தினார்.
# நெல்லி பிளை

## வாழ்க்கை வரலாறு

### உலகைச் சுற்றி

80 நாட்களில் உலகம் சுற்றி வரும் பணியை ஏற்று புறப்பட்டார். மிகத் திறமையாக செயல்பட்டு நீராவிக் கப்பல்கள், ரயில்கள் மூலம் 72 நாட்களிலேயே உலகம் சுற்றி திரும்பினார். செய்திகளும் அனுப்பினார்.
# இத்தாலிய கம்யூனிஸ்ட் கட்சி

**இத்தாலிய கம்யூனிஸ்ட் கட்சி** இத்தாலியின் முன்னாள் அரசியல் கட்சியாகும்.  
இக்கட்சி 1921 சனவரி 21 இல் இத்தாலிய சோசலிசக் கட்சியில் இருந்து பிரிந்து, அமாடியோ போர்டிகா, அண்டோனியோ கிராம்ஷி ஆகியோரால் உருவாக்கப்பட்டது. பாசிச ஆட்சியின் போது இது சட்டவிரோதமாக அறிவிக்கப்பட்டது. இத்தாலிய எதிர்ப்பு இயக்கத்தில் இக்கட்சி முக்கியப் பங்கு வகித்தது. இரண்டாம் உலகப் போரின் பின்னர் இது இத்தாலியின் இரண்டாவது பெரிய கட்சியாக இருந்தது. 1970களில் மூன்றில் ஒரு பங்கு வங்கியை இது கொண்டிருந்தது. 1947 இல் 2.3 மில்லியன் உறுப்பினர்களுடன் மேற்குலகின் மிகப் பெரிய கம்யூனிஸ்டுக் கட்சியாக இருந்தது.  
1970கள் அல்லது 1980களில் கோட்பாட்டு பொதுவுடைமைத் தத்துவத்தில் இருந்து சனநாயக சோசலிசத்திற்கு மாறியது 1991 இல், இது கலைக்கப்பட்டு இடது சனநாயகக் கட்சியாக மீண்டும் தொடங்கப்பட்டது.
# இழை மின்னோட்டமும் குழாய் மின்னோட்டமும்

எக்சு-கதிர்க் குழாயில் **இழை மின்னோட்டம்** (*filament current*) மற்றும் **குழாய் மின்னோட்டம்** (*tube current*) ஆகிய இருவேறு மின்னோட்டங்கள் பாய்கின்றன. இழை மின்னோட்டம் வெப்ப இலத்திரன்களைக் கொடுக்க எதிர் மின்முனையாகப் பயன்படும் இழையில் பாயும் மின்னோட்டம். இது சில ஆம்பியர் அளவினதாக இருக்கும். குழாய் மின்னோட்டம் குழாயில் எதிர்முனையிலிருந்து நேர்முனையினை நோக்கிப் பாயும் மின்னோட்டமாகும். இம் மின்னோட்டம் பொதுவாக மில்லி ஆம்பியரில் இருக்கும். நோயறி கதிரியலில் இது 120 மில்லி ஆம்பியர் வரையிலும் உள்ளது.  
இவ்விரு மின்னோட்டங்களும் தனித்தனியானவையானாலும் ஒன்றிற்கொன்று தொடர்புடையன. இவைகளை இணைக்கும் ஒரு காரணி எதிர்மின் முனைக்கருகில் காணப்படும் இட மின்னூட்டமாகும் (*Space charge*). குழாயில் இருமின் முனைகளுக்குமுள்ள மின் அழுத்த வேறுபாடு
(P.D) குறைவாக உள்ளபோது, இழையிலிருந்து இலத்திரன்கள் விரைந்து வெளிப்பட்டலும் அவைகள் மெதுவாகவே வேக வளர்ச்சி பெறுகின்றன. இதன் விளைவாக ஒரு இலத்திரன் மேகம் (Electron cloud) உருவாகிறது. இது எதிர்முனைக்கருகிலேயே இருக்கும். இதன் காரணமாக அதிக இலத்திரன்கள் வெளிப்படுவது கட்டுப்படுத்தப்படுகிறது. குறைந்த இழை மின்னோட்டத்தில் குறைந்த மின் அழுத்த வேறுபாட்டிலேயே குழாய் மின்னோட்டம் ஒரு தெவிட்டிய நிலையைப் பெறுகிறது. இந்த மின்னழுத்த வேறுபாட்டைக் கூட்டினாலும் குழாய் மின்னோட்டம் அதிகரிப்பதில்லை. இப்போது இழை மின்னோட்டத்தினை கூட்டியே அதிக மிகுந்த குழாய் மின்னோட்டத்தினைப் பெறமுடியும். இங்கு இழை மின்னோட்டம் எக்சு கதிர்களின் அளவையும் மி.அ.வே. கதிர்களின் பண்பையும் (ஊடுருவற்திறன்) தீர்மானிக்கின்றன.  
உதவி-பி.எ ஆர் சி கட்டுரை
# புலத்தேர்வி சிதறல் காரணி

கதிர்மருத்துவத்திற்கான கருவிகளில், கோபால்ட்-60, கிளினாக் லினாக்- போன்றவற்றில் கதிர்கள் வெளிப்படும் போது, புல அளவுகளைக் கூட்டும் போது, வளியில் அளவீடுகளைச் செய்யும் போது அளவுகள் சற்று கூடுதலாகக் காணப்படும். இதற்கு முக்கிய காரணம் காலிமேட்டர் என்கிற புலத்தேர்வியில் தோன்றும் சிதறல்களேயாகும். ஒருகுறிப்பிட்ட புலத்தில் பெறப்பட்ட அளவிற்கும் திட்டமாகக் கொள்ளப்பட்டப் புலத்தின் அளவீட்டிற்கும் உள்ள விகிதம் **புலத் தேர்விக் காரணி** (*Collimator scatter factor*) எனப்படும். இது **வெளிப்படு காரணி** (Output factor) என்றும் கூறப்படும்.
# கதவு சந்தானம்

**கதவு சந்தானம்** என்றழைக்கப்படும் **கே. ஆர். சந்தானகிருஷ்ணன்** (*K. R. Santhanakrishnan*) ஒரு தமிழக ஓவியர் ஆவார். கதவுகளை கருப்பொருளாக கொண்டு பலவிதமான கதவு ஓவியங்களை வரைந்துள்ளார். அதனால் கதவு சந்தானம் என அறியப்படுகிறார்.
# கதவு சந்தானம்

## வாழ்க்கை வரலாறு

சந்தானக்கிருஷ்ணன் கும்பகோணம் ஓவியக் கல்லூரியில் இளங்கலை பயின்றார். இவர் சென்னை பல்கலைக்கழகத்தில் முதுகலைப் பட்டம் (மாஸ்டர் ஆஃப் பைன் ஆர்ட்ஸ்) பெற்றார். கதவு சந்தானம் என்ற பெயருக்கான காரணம் கதவுகள் குறித்து அவர் ஓவியம் வரைவது தான்.  
ஓவியர் சந்தானம் தன்னுடைய வாழ்க்கையில் வைத்திருக்கும் இலட்சியமே கதவுகளைக் குறித்த ஓவியங்களை மட்டும் வரைவது என்பது தான். இந்தியாவின் பல்வேறு நகரங்களிலும், ஸ்பெயின், பார்சிலோனா போன்ற வெளிநாடுகளிலும் கண்காட்சிகள் நடத்தியிருக்கும் சந்தானம் சில விருதுகளையும் பெற்றிருக்கிறார்.
# கதவு சந்தானம்

## ஓவியம்

இவரது ஓவியங்கள் தமிழின மரபையும் அதில் ஒளிந்துள்ள அர்த்தங்களையும் எடுத்துரைக்கும், இந்த ஓவியம்.
# கதவு சந்தானம்

## விருதுகள்

2000ஆம் ஆண்டில் தமிழ் நாடு ஓவிய நுண்கலைக் குழு மற்றும் லலித் கலா அகாடமியின் மாநில விருதை பெற்றிருக்கிறார்.
# கதவு சந்தானம்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# முசிரி சுப்பிரமணிய ஐயர்

**முசிரி சுப்பிரமணிய ஐயர்** (*Musiri Subramania Iyer*; ஏப்ரல் 9, 1899 – மார்ச் 25, 1975) ஒரு கர்நாடக இசைப் பாடகர். இவர் மேடை நிகழ்ச்சிகளை 1920 முதல் 1940 வரை செய்தார். இசைக் கச்சேரிகள் செய்வதிலிருந்து ஓய்வு பெற்ற பிறகு, கர்நாடக இசை கற்பிக்கும் ஆசிரியராகவும், கர்நாடக இசை சமூகத்தில் ஒரு முன்னோடியாகவும் இருந்தார்.
# முசிரி சுப்பிரமணிய ஐயர்

## வாழ்க்கை வரலாறு

இவர் 1899 ஆம் ஆண்டு பிறந்தார். இவரின் தந்தை சங்கரா சாஸ்திரி ஒரு சமற்கிருத வல்லுநர். தனக்கு 14 வயதாக இருக்கும் போது நாகலட்சுமியை திருமணம் செய்துகொண்டார். இவர் தனது 17ஆவது வயதில் ஆங்கிலம் சரளமாகப் பேச, படிக்க, எழுதக் கற்றுக்கொண்டார்.  
ஆரம்ப காலத்தில், இசைப் பயிற்சியை இரண்டு ஆண்டுகளுக்கு எஸ். நாராயணசுவாமி ஐயரிடம் கற்றார். பின் கரூர் சின்னசுவாமி ஐயர் மற்றும் டி. எஸ். சபேச ஐயர் ஆகியோரிடமிருந்து இருந்து இசை கற்று, 19 வயதில் தனது முதல் கச்சேரியில் பாடினார். முசிறி சுப்ரமணிய ஐயர் இந்நாட்டின் இருபதாம் நூற்றாண்டில் கர்நாடக இசை வல்லுநர்களில் ஒருவராகக் கருதப்படுகிறார்.
# முசிரி சுப்பிரமணிய ஐயர்

## இசைப் பணி

### இவரின் மாணவர்கள்

1. டி. கே. கோவிந்தராவ்
1. மணி கிருஷ்ணஸ்வாமி
1. பம்பாய் சகோதரிகள்
1. சுகுணா புருசோத்தமன்
1. சுகுணா வரதாச்சாரி
# முசிரி சுப்பிரமணிய ஐயர்

## இசைப் பணி

### வகித்த பதவிகள்

- 1949-1965 சென்னை மத்திய கர்நாடக இசை கல்லூரி முதல்வர்
- ஸ்ரீ தியாகராஜர் பிரம்ம மகோத்வ சபா கவுரவ செயலாளர் மற்றும் பொருளாளர்
# முசிரி சுப்பிரமணிய ஐயர்

## விருதுகள் மற்றும் பட்டங்கள்

- சங்கீத கலாநிதி விருது, 1939. வழங்கியது: மியூசிக் அகாதெமி, சென்னை
- சங்கீத நாடக அகாதமி விருது, 1957. வழங்கியது: சங்கீத நாடக அகாதமி
- இசைப்பேரறிஞர் விருது, 1963. வழங்கியது: தமிழ் இசைச் சங்கம், சென்னை.
- சங்கீத கலாசிகாமணி விருது, 1966. வழங்கியது: தி இந்தியன் ஃபைன் ஆர்ட்ஸ் சொசைட்டி
- 1971இல் பத்ம பூஷன்
- 1999இல் அவரது பெயரில் தபால் தலை வெளியிடப்பட்டது.
# மகாமக குளம் நெரிசல்

**மகாமக குளம் நெரிசல்** (*Mahamaham stampede*) என்பது இந்தியாவின், தமிழ்நாடு மாநிலம், தஞ்சாவூர் மாவட்டம், கும்பகோணம் கும்பேசுவரர் கோயில் அருகில் அமைந்துள்ள மகாமக குளத்தில் 1992 இல் நடைபெற்ற மகாமக திருவிழாவில் நிகழ்ந்த விபத்தை குறிப்பதாகும்.  
12 ஆண்டுகளுக்கு ஒரு முறை நடைபெறும் மகாமக திருவிழாவில் 1992 இல் நடைபெற்ற மகாமக திருவிழாவில், அப்போதைய தமிழக முதலமைச்சர் ஜெ. ஜெயலலிதா மற்றும் அவரது தோழி வி. கே. சசிகலா பெப்ரவரி 18 அன்று நடைபெற்ற மகாமக நிகழ்ச்சியில் கலந்து கொண்ட போது ஏற்பட்ட நெரிசலின் போது மகாமகக் குளக்கரையில் அமைந்திருந்த ஒரு கட்டடத்தின் சுவர் இடிந்து விழுந்து 60 நபர்கள் பலியானார்கள்.
# காஞ்சி மாமுனிவர் முதுகலை கல்வி மையம்

**காஞ்சி மாமுனிவர் முதுகலை கல்வி மையம்** அல்லது **காஞ்சி மாமுனிவர் பட்ட மேற்படிப்பு மையம்** (Kanchi Mamunivar Centre for Post Graduate Studies) நகர்ப்புற மற்றும் கிராமப்புற சமூகத்திற்கு முதுகலை மற்றும் ஆராய்ச்சி அளவில் உயர் கல்வி அளிக்கும் நோக்குடன் 1989 ஆம் ஆண்டு புதுச்சேரி அரசால் தொடங்கப்பட்டது. இங்கு முதுகலை, இளம் முனைவர், முனைவர் பட்ட ஆய்வுகள் மேற்கொள்ள வாய்ப்புகள் உள்ளன. பன்னிரண்டு துறைகள் செயல்படுகின்றன.
# காஞ்சி மாமுனிவர் முதுகலை கல்வி மையம்

## வழங்கும் படிப்புகள்

இக்கல்லூரியில் பின்வரும் படிப்புகள் வழங்கப்படுகின்றன.
# காஞ்சி மாமுனிவர் முதுகலை கல்வி மையம்

## வழங்கும் படிப்புகள்

### முதுகலை படிப்புகள்

- முதுகலை தமிழ்
- முதுகலை ஆங்கிலம்
- முதுகலை பிரெஞ்சு
- முதுகலை வரலாறு
- முதுகலை பொருளியல்
- முதுகலை வணிகவியல்
- முதுகலை இயற்பியல்
- முதுகலை வேதியியல்
- முதுகலை கணிதம்
- முதுகலை கணினி அறிவியல்
- முதுகலை விலங்கியல்
- முதுகலை தாவரஉயிரியல் & உயிரியல்தொழில்நுட்பம்
# காஞ்சி மாமுனிவர் முதுகலை கல்வி மையம்

## வழங்கும் படிப்புகள்

### ஆராய்ச்சி படிப்புகள்

- தமிழ்
- ஆங்கிலம்
- பிரெஞ்சு
- வணிகவியல்
- இயற்பியல்
- வேதியியல்
- விலங்கியல்
- தாவரவியல்
# குத்து (திரைப்படம்)

***குத்து*** (*Kuthu*) என்பது 2004ஆம் ஆண்டு எ. வெங்கடேஷின் இயக்கத்தில் வெளிவந்த திரைப்படமாகும். இதில் சிலம்பரசன், ரம்யா ஆகியோர் முக்கியக் கதாபாத்திரங்களில் நடித்தனர். இத்திரைப்படம் தெலுங்கு மொழியில் நித்தின் குமார் ரெட்டி, நேகா பாம்பு ஆகியோரின் நடிப்பில் வெளிவந்த தில் திரைப்படத்தின் மறுவுருவாக்கமாகும்.
# குத்து (திரைப்படம்)

## கதை

கதாநாயகன் சிலம்பரசன், கதாநாயகியான ரம்யாவை காதலிப்பதும், அந்தக் காதலுக்கு ரம்யாவின் அப்பாவின் எதிர்ப்பையும் மீறி திருமணம் செய்து கொள்வதுமே இத்திரைப்படத்தின் கதையாகும்.
# ஆறுமுகம் (திரைப்படம்)

***ஆறுமுகம்*** திரைப்படம் சுரேஸ் கிருஷ்ணாவால் எழுதி இயக்கப்பட்ட திரைப்படம் ஆகும். இதில் பரத் மற்றும் பிரியாமணி ஆகியோர் முக்கியக் கதாபாத்திரத்தில் நடித்திருந்தனர். இத்திரைப்படம் 2009ம் ஆண்டு செப்டம்பர் 25ல் வெளிவந்தது.
# ஆறுமுகம் (திரைப்படம்)

## நடிப்பு

| பரத் | ஆறுமுகம் |
| --- | --- |
| வினு மோகன் | சூர்யா |
| பிரியாமணி | யாமினி |
| ரம்யா கிருஷ்ணன் | மாலினி தேவி |
| சரண்யா மோகன் | மல்லிகா |
| கருணாஸ் |  |
| இளவரசு |  |
| சீதா (நடிகை) |  |
| மனோபாலா | } |
# ஆறுமுகம் (திரைப்படம்)

## ஆதாரங்களும் மேற்கோள்களும்

- Arumugam
- Arumugam is ridiculous fare
# விக்கிப்பீடியா:சமுதாய முறையீட்டுக் கூடம்

விக்கிப்பீடியா பங்களிப்பாளர்களுக்கிடையே பிணக்குகள் ஏற்படும்போது கடைப்பிடிக்கும் முறையில் முதற்கட்டமாக பங்களிப்பாளர்கள் உரையாடித் தீர்ப்பது தோல்வி காணும் நிலையில் முறையீடு செய்யும் தளம் **சமுதாய முறையீட்டுக் கூடம்**. இங்கு பிணக்கின் முக்கிய பகுதிகளை மட்டும் உணர்வடிப்படையிலல்லாமல் புள்ளிகளாகப் பதிவு செய்தால் சமூகத்தினர் ஒவ்வொன்றையும் தனித்தனியாக அணுகி முடிவெடுக்க முடியும். அதற்குக் குறைந்தது பத்து நாட்கள் தேவைப்படும்.
# விக்கிப்பீடியா:சமுதாய முறையீட்டுக் கூடம்

## தேனி சுப்பிரமணி தொடர்பான முறையீடுகள்

### 1. புன்னியாமின் பங்களிப்பு நிலை தொடர்பான அவதூறு

முறையீட்டாளர்: இரவி  
விளக்கம்: புன்னியாமின் தமிழ் விக்கிப்பீடியாவில் பங்களிப்பாமல் இருப்பதற்கு நானும் இன்னொரு பயனரும் காரணம் என்று தேனி சுப்பிரமணி கூறியுள்ளார். **அந்த இரண்டாவது பயனர் யார்?** அ) இதற்கு ஆதாரமாக அவர் முன்வைத்த புன்னியாமின் கடிதத்தை செல்லுபடியாகாத ஆதாரமாக அறிவிக்க வேண்டும். ஆ) இந்த அவதூறு தொடர்பான முறையான கண்டிப்பை விக்கிச் சமூகத்தின் சார்பில் எவரேனும் ஒருவர் தேனி சுப்பிரமணியின் பக்கத்தில் தெரிவிக்க வேண்டும். இ) புன்னியாமின் பங்களிப்பு நிலை குறித்த தெளிவையும் அதற்கும் மற்ற பயனர்களுக்கும் உள்ள தொடர்பின்மையையும் உறுதிப்படுத்த வேண்டும். பார்க்க: தொடர்புடைய உரையாடல் --இரவி (பேச்சு) 06:17, 19 திசம்பர் 2013 (UTC)
# விக்கிப்பீடியா:சமுதாய முறையீட்டுக் கூடம்

## தேனி சுப்பிரமணி தொடர்பான முறையீடுகள்

### 1. புன்னியாமின் பங்களிப்பு நிலை தொடர்பான அவதூறு

#### கருத்துகள்

- ஏற்கனவே அந்தப்பேச்சுப்பக்க உரையாடலில் வழிமொழிந்திருந்தேன். மேலேயுள்ள புள்ளிகளில் ஆவன்னா குறியிட்ட புள்ளியில் உள்ள கடிதத்தை நான் பார்த்ததாக நினைவில்லை. அதுபற்றி இப்போது கருத்துக் கூறவில்லை. மற்றபடி அனைத்து புள்ளிகளையும் வழிமொழிகிறேன். என் நினைவில் புன்னியாமீன் விலகியதற்கு யாருடைய தனிப்பட்ட காழ்ப்பும் காரணமாக இருக்கவில்லை. அவர் பல நபர்களைத் தனது கணக்கிலிருந்து இயக்கும் வகையில் செய்திருந்த ஏற்பாட்டை ஏற்காததால்தான் வெளியேறியதாக நினைவு. -- சுந்தர் <sup>\பேச்சு</sup> 10:06, 3 சனவரி 2014 (UTC)
# விக்கிப்பீடியா:சமுதாய முறையீட்டுக் கூடம்

## தேனி சுப்பிரமணி தொடர்பான முறையீடுகள்

### 2. அரசுடான தொடர்பாடல் குறித்து விளக்கம் தராமை

முறையீட்டாளர்: இரவி  
விளக்கம்: தேனி சுப்பிரமணியின் அரசுடனான தொடர்பாடல்கள் குறித்த கேள்விக்கு இது வரை விடை இல்லை. பார்க்க: தொடர்புடைய உரையாடல் --இரவி (பேச்சு) 06:21, 19 திசம்பர் 2013 (UTC)
# விக்கிப்பீடியா:சமுதாய முறையீட்டுக் கூடம்

## தேனி சுப்பிரமணி தொடர்பான முறையீடுகள்

### 2. அரசுடான தொடர்பாடல் குறித்து விளக்கம் தராமை

#### கருத்துகள்

- ஏற்கனவே இதுபற்றி விளக்குமாறு நானும் அந்தப்பேச்சுப்பக்க உரையாடலில் கேட்டுள்ளேன். மற்ற பயனர்களும் அழுத்திக் கேட்கலாம். -- சுந்தர் <sup>\பேச்சு</sup> 10:09, 3 சனவரி 2014 (UTC)
# இலச்மண்பூர் பதே படுகொலைகள்

**இலச்மண்பூர் பதே படுகொலைகள்** எனப்படுவது, பீகார் மாநிலம் அர்வால் மாவட்டத்தில் உள்ள இலச்மண்பூர் பதே கிராமத்தில் வசித்த தாழ்த்தப்பட்ட மக்களுக்கு எதிராக ஆதிக்கசாதி ரன்வீர் சேனா தீவிரவாத குழுவினரால் தொடுக்கப்பட்ட தாக்குதலைக் குறிப்பதாகும். திசம்பர் 1, 1997 அன்று நடைபெற்ற இந்த திட்டமிடப்பட்ட படுகொலைத் தாக்குதலில் 58 தலித் மக்கள் கொல்லப்பட்டனர். மேலும் கிராமத்தில் இருந்த அவர்களின் குடிசைகளும், உடமைகளும் தீக்கிரையாக்கப்பட்டன. இது குறித்து தனது அதிர்ச்சியை தெரிவித்த அன்றைய இந்திய சனாதிபதி கே. ஆர். நாராயணன், இது சுதந்திர இந்தியாவின் மிக அவமானகரமான நிகழ்வு என குறிப்பிட்டார்.
# இலச்மண்பூர் பதே படுகொலைகள்

## பின்னணி

இலச்மண்பூர் பதே கிராமம் பீகாரின் தலைநகரான பாட்னாவில் இருந்து 125 கி.மீ தொலைவில் உள்ளது. இந்த கிராமத்தில் பாசுவான், சாமர், மல்லா மற்றும் மாதோ சாதியைச் சேர்ந்த தாழ்த்தப்பட்ட மக்களும் பூமிகார் சாதியை சேர்ந்த நிலவுடமையாளர்களும் பெருமளவு வசிக்கின்றனர். இந்த கிராமத்தைச் சேர்ந்த கூலி விவசாயிகளுக்கிடையே என்பதுகளின் மத்தியில் மார்க்சிய லெனினிய இயக்கங்கள் பிரபலமாக தொடங்கின. குறிப்பாக *பார்ட்டி யுனிட்டி* மற்றும் *லிபரேசன்* ஆகிய இயக்கங்கள் விவசாயிகளுக்கு ஆதவாக பல போராட்டங்களை முன்னெடுத்தன. அதே நேரம், பூமிகார் சாதியினரால் தொடங்கப்பட்ட ரன்வீர் சேனா எனும் தீவிரவாத அமைப்பு, நிலவுடமையாளர்களுக்கு ஆதரவாக இருந்தது. 1997ல் லிபரேசன் இயக்கத்தினரால் முன்னெடுக்கப்பட்ட ஒரு போராட்டத்தில், விவசாயிகள் தங்கள் கூலியான ஒன்றரை கிலோ உணவு தானியத்தை மூன்று கிலோவாக உயர்த்தக்கோரி வேலை நிறுத்தத்தில் ஈடுபட்டனர். விவசாயிகளின் இந்த போராட்டத்தை முறியடிக்கவும், அவர்களிம் கம்யூனிச நக்சலைட் ஆதரவை அழிக்கும் முகாந்திரமாகவும் இந்த படுகொலைகள் திட்டமிடப்பட்டன. மேலும் 1992ல் மாவோயிசத்தினரால் நிகழ்த்தப்பட்ட பாரா படுகொலைகளுக்கு பழி தீர்க்கும் வகையிலும் இது அமைந்தது.
# இலச்மண்பூர் பதே படுகொலைகள்

## தாக்குதல்

இந்த தாக்குதலுக்காக போஜ்பூர் மற்றும் பாட்னா மாவட்டங்களை சேர்ந்த நூற்றுக்கும் மேற்பட்ட ரன்வீர் சேனா அமைப்பினர் திரட்டப்பட்டனர். துப்பாக்கி மற்றும் படுகொலை ஆயுதங்களுடன் சாகா பிராந்தியத்தில் இருந்து புறப்பட்ட இவர்கள் திசம்பர் 1 இரவு பதினோரு மணியளவில் இலச்மண்பூர் கிராமத்தில் புகுந்து தாக்குதலை தொடங்கினர். பெரும்பாலான மக்கள் தூக்கத்தில் இருந்ததால் பதில் தாக்குதலுக்கோ, தற்காப்புக்கோ இடம் இல்லாமல் போய் விட்டது. சுமார் மூன்று மணி நேரம் தாக்குதலை தொடர்ந்த ரன்வீர் சேனா அமைப்பினர் பிறகு சோன் ஆற்றைக் கடந்து போஜ்பூர் மாவட்டத்திற்கு தப்பியோடிவிட்டனர்.  
இந்த தாக்குதலில் மொத்தமாக 58 தலித் மக்கள் கொல்லப்பட்டனர். இவர்களில் 27 பேர் பெண்கள். 10 பேர் குழந்தைகள். கொல்லப்பட்ட பெண்களில் 8 பேர் கர்ப்பிணிகள். மேலும் இவர்களின் குடிசைகளும் உடமைகளும் தீக்கிரையாக்கப்பட்டன.
# இலச்மண்பூர் பதே படுகொலைகள்

## விசாரனை மற்றும் தீர்ப்பு

படுகொலைகள் 1997ல் நிகழ்த்தப்பட்ட போதும், பத்து வருடங்கள் வரை யார் மீதும் குற்றப்பத்திரிக்கை தாக்கல் செய்யப்படவில்லை. இறுதியில் உயர்நீதிமன்றத்தின் தலையீட்டை அடுத்து, 2008ல் ரன்வீர் சேனாவை சேர்ந்த 46 பேர் மீது பாட்னா கூடுதல் செசன்சு நீதிமண்றத்தில் குற்றப்பத்திரிக்கை தாக்கல் செய்யப்பட்டது. இதில் 44 பேர் மீதான குற்றச்சாட்டை மட்டும் நீதிமன்றம் ஏற்றுக்கொண்டது. அவர்களின் மீது நடந்த விசாரனைகளை அடுத்து, ஏப்ரல் 7, 2010ல் தீர்ப்பு வழங்கப்பட்டது. குற்றம் சாட்டப்பட்ட 44 பேரில் 16 பேருக்கு மரண தண்டனையும், 10 பேருக்கு ஆயுள் தண்டனையுடன் கூடிய 50000 ரூபாய் அபராதமும் வழங்கி தீர்ப்பளிக்கப்பட்டது. எஞ்சிய 18 பேர் குற்றம் சரிவர நிரூபிக்கப்படவில்லை என கூறி விடுதலை செய்யப்பட்டனர். மேலும் வசூலிக்கப்பட்ட அபராதத் தொகையை பாதிக்கப்பட்ட குடும்பங்களுக்கு பகிர்ந்தளிக்கவும் நீதிமன்றம் உத்தரவிட்டது.  
செசன்சு நீதிமன்ற தீர்ப்பை எதிர்த்து குற்றவாளிகளின் சார்பில், பாட்னா உயர் நீதிமன்றத்தில் மேல்முறையீடு செய்யப்பட்டது. இதன் மீதான விசாரனையைத் தொடங்கிய நீதிபதிகள் பி.என். சின்கா மற்றும் ஏ.கே. லால் தலைமையிலான பாட்னா உயர்நீதிமன்ற பென்ச், அக்டோபர் 9ல் தனது தீர்ப்பை வெளியிட்டது. இதில் குற்றம் சாட்டப்பட்டவர்களின் மீதான குற்றங்கள் சரிவர நிரூபிக்கப்படவில்லை என கூறி அனைவரும் விடுதலை செய்யப்பட்டனர்.
# இலச்மண்பூர் பதே படுகொலைகள்

## விசாரனை மற்றும் தீர்ப்பு

### எதிர்ப்புகள்

பாட்னா உயர்நீதிமன்ற தீர்ப்புக்கு பல அரசியல் கட்சிகளும், மனித உரிமை அமைப்புகளும் தங்களது எதிப்பை தெரிவித்தன. இடதுசாரி அமைப்புகள் தீர்ப்புக்கு எதிராக தங்களின் கடும் கண்டனத்தை தெரிவித்ததுடன் பீகார் அரசு உடனேயே தீர்ப்புக்கு எதிராக மேல்முறையீடு செய்யவும் நிர்பந்தித்துள்ளன. மேலும் தீர்ப்பை விமர்சித்துள்ள மாவோயிச அமைப்புகள், முசாபர்பூர் மாவட்டத்தில் 24 மணி நேர வேலை நிறுத்தத்துக்கும் அழைப்பு விடுத்தன. இதையடுத்து நிதிசு குமார் தலைமையிலான பீகார் அரசு, விரைவில் உச்ச நீதிமன்றத்தில் மேல் முறையீடு செய்யப்படும் என அறிவித்துள்ளது.
# இலச்மண்பூர் பதே படுகொலைகள்

## அமிர்தாசு விசாரனை ஆணையம்

முன்னதாக, இலச்மண்பூர் பதே படுகொலைகளை அடுத்து அன்றைய பீகார் முதலமைச்சர் ராப்ரி தேவியினால் நீதிபதி அமிர்தாசு தலைமையில் ஒரு விசாரனை ஆணையம் அமைக்கப்பட்டது. இது ரன்வீர் சேனா அமைப்புக்கும் அரசியல்வாதிகளுக்கும் இடையேயான தொடர்பை பற்றிய விசாரனைகளை மேற்கொண்டது. இந்த விசாரனை ஆணையம், மொத்தமாக 450 சாட்சியங்கள் மற்றும் 40 அரசியல் தலைவர்களிடம் விசாரனை செய்தது. இருப்பினும் முழுமையாக விசாரனை முடியும் முன்பே சனவரி 31, 2006ல் அன்றைய பிகார் முதல்வர் நிதிசு குமாரினால் அந்த ஆணையம் முடக்கப்பட்டது. நீதிபதி தனது அறிக்கையை அளிக்க அதிக காலம் எடுத்துக்கொண்டதே விசாரனை முடக்கக் காரனம் என அரசுத்தரப்பில் தெரிவிக்கப்பட்டது. ஆனால் பீகார் அரசு தமது விசாரனைக்கு தகுந்த ஒத்துழைப்பு கொடுக்காததே தாமதத்துக்கு காரணம் என நீதிபதி தெரிவித்தார்.
# இலச்மண்பூர் பதே படுகொலைகள்

## இதையும் பார்க்கவும்

- பதனி டோலா படுகொலை
- பாரா படுகொலை
- கீழ்வெண்மணிப் படுகொலைகள்
# லூயி அல்தூசர்

**லூயி பியர் அல்தூசர்** (பிரஞ்சு: [altysɛʁ]; 16 அக்டோபர் 1918 - 22 அக்டோபர் 1990) , ஒரு பிரஞ்சு நவீன மார்க்சிய தத்துவாதி.பிரஞ்சு கம்யூனிஸ்ட் கட்சியின் நீண்ட கால உறுப்பினராக இருந்த அவர் , சில நேரங்களில் அதன் வலுவான விமர்சகராகவும் திகழ்ந்தார்.
# லூயி அல்தூசர்

## சிந்தனைகள்

### தொடர்புடை சுயாட்சி

சிக்மண்ட் பிராய்ட் பயன்படுத்திய அதீத நிர்ணயவாதம்(Concept of Overdetermination) என்ற சொல்லைப் பயன்படுத்தி , இலக்கியத்தை யதார்த்தத்தின் பிரதிபலிப்பு என மட்டும் கொள்ளாமல், சமூக உருவாக்கத்தில் தன்னிறைவு பெற்றுத் தனித்து இயங்கும் தளம் என்று விளக்கினார்.எந்த ஒன்றும் ஏதோ ஒரு பொருளின் தாக்கத்தால் மட்டும் விளைவதில்லை. பல்வேறுபட்ட காரணிகள் ஒவ்வொரு கூறிலும் செயல்படுகின்றன. அடித்தளம், மேல்தளம் என்ற கருத்தாக்கத்தில் எல்லாமே பொருளாதாரம் என்கின்ற ஒன்றினால் இயங்குகின்றன என்ற கருத்துத் தென்படுகிறது. இதை அதீத நிர்ணய வாதமென்று கூறி அல்தூசர் மறுத்தார். கலை, பண்பாடு முதலிய கூறுகள் பொருளாதார உறவிலிருந்து தனித்து இயங்கக்கூடிய தன்மை கொண்டவை என வாதாடினார். இதைச் சுட்டுவதற்குத் ‘தொடர்புடை சுயாட்சி’ (Relative Autonomy) என்ற கோட்பாட்டை முன்வைத்தார். அதாவது இலக்கியம் தனித்து நின்று இயங்கும் ஆற்றல் கொண்டது என விளக்கினார்.
# லூயி அல்தூசர்

## சிந்தனைகள்

### கருத்தாக்கம்

கருத்தாக்கம்(Ideology) என்பது ஓர் அமைப்பு எனவும் ; படிமம், தொன்மம், கருத்து முதலியவற்றின் பிரதிநிதியாக இந்த அமைப்பு விளங்குகிறது என்று வாதிட்ட அவர் , இது ஒரு சமூகத்தின் இதயமாகத் தனது வரலாற்றுப் பங்களிப்பினை நிகழ்த்திக்கொண்டிருக்கிறது எனவும் கூறினார். .
# லூயி அல்தூசர்

## சிந்தனைகள்

### இடை வினா எழுப்புதல்

அல்தூசர் எழுத்தில் வெளிப்படும் மற்றொரு சொல் ‘இடை வினா எழுப்புதல்’ எனப் பொருள்படும் interpellation என்ற சொல்லாகும். இந்தச் சொல் மூலம் மிக நுட்பமான முதலாளித்துவ அரசியலை வெளிக்கொணர்கிறார். முதலாளித்துவச் சமூகம், எல்லோரும் சுதந்திரமாகவும், தாம் விரும்புகிற வண்ணத்தைத் தேர்ந்தெடுக்கும் உரிமை தம் கையில் இருப்பது போலவும் மக்கள் உணரும்படி, தனது கருத்தாக்கம் மற்றும் கருத்தாக்கக் கருவிகள் மூலம் செய்கிறது. ஆனால், உண்மையில் ‘மக்கள் விருப்பம்’ என்பது மக்களால் நிர்ணயிக்கப்படுவதில்லை. பணமும் அதிகாரமும் கொண்ட சில ஆதிக்க சக்திகளால்தான் நிர்ணயிக்கப்படுகின்றது. இந்த நுண்ணரசியலைப் புரிந்துகொள்ள மக்கள் இடைவினா எழுப்பத் தெரிந்திருக்க வேண்டும் என்கிறார்.
# அமைதியின் அரசி அன்னை மரியா கோவில் (திருவனந்தபுரம்)

**அமைதியின் அரசி அன்னை மரியா பெருங்கோவில் ** (*St. Mary, Queen of Peace Basilica*) என்னும் சீரோ-மலங்கரை கத்தோலிக்க வழிபாட்டிடம் இந்தியாவில் கேரளத்தின் தலைநகரான திருவனந்தபுரம் நகர்ப் பகுதியான பாளயத்தில் அமைந்துள்ளது. கேரளாவில் உள்ள எட்டு துணைப் பெருங்கோவில்களுள் (minor basilica) இதுவும் ஒன்று.  
சீரோ-மலங்கரை கத்தோலிக்க சபை சார்ந்த முதல் பசிலிக்கா அல்லது துணைப் பெருங்கோவிலாக இது உள்ளது. இது திருவனந்தபுரம் சீரோ-மலங்கரா கத்தோலிக்க உயர் மறைமாவட்டத்தின் "மறைமாவட்ட துணைக் கோவிலும்" (pro-cathedral) ஆகும். மறைமாவட்டக் கோவில் பாளயத்தில் உள்ள புனித யோசேப்பு கோவில் ஆகும்.
# அமைதியின் அரசி அன்னை மரியா கோவில் (திருவனந்தபுரம்)

## பெருங்கோவில் நிலை பெறுதல்

இக்கோவில் 2008, நவம்பர் 10ஆம் நாள் துணைப் பெருங்கோவில் என்னும் நிலைக்கு உயர்த்தப்பட்டது. திருத்தந்தையின் தூதுவர் லியோனார்டோ சாண்ட்ரி (:en:Leonardo Sandri)மற்றும் கீழைத் திருச்சபைகளுக்கான பேராயத் தலைவர் அச்செய்தியை திருத்தந்தை பதினாறாம் பெனடிக்ட் பெயரில் திருவனந்தபுரம் பட்டம் பகுதியில் உள்ள புனித அன்னை மரியா மறைமாவட்டக் கோவிலில் வழங்கினார். 2008, திசம்பர் 7ஆம் நாள், மற்றும் சீரோ-மலங்கரா கத்தோலிக்க திருச்சபையின் தலைமைப் பேராயரான கர்தினால் பசேலியோஸ் கிளேமிஸ் பாவா அக்கோவிலைத் துணைப் பெருங்கோவில் என்று அர்ப்பணித்தார்.  
அர்ப்பண நிகழ்ச்சிக்கும் பின் நடந்த கூட்டத்திற்கு கேரள அமைச்சர் எம். விஜய குமார் தலைமை தாங்கினார்.
# அமைதியின் அரசி அன்னை மரியா கோவில் (திருவனந்தபுரம்)

## கோவிலின் வரலாறு

திருவனந்தபுரத்தின் பாளயம் பகுதியில் அமைந்துள்ள இக்கோவில் கட்டடம் முன்னாள்களில் ஒரு திரைப்படக் கலையரங்கமாக இருந்தது. பின்னர் அது கோவிலாக மாற்றப்பட்டது. கோவில் 1933, மார்ச்சு 11ஆம் நாள் அர்ச்சித்து அர்ப்பணிக்கப்பட்டது. அதே நாளில் கேரள சீரோ-மலங்கரா கத்தோலிக்க திருச்சபையின் பேராயராக மார் இவானியோஸ் (Mar Ivanios) அங்கு பதவி ஏற்றார்.  
கோவிலின் கூரை தகரத்தால் ஆனது என்றதால் மக்கள் இக்கோவிலை "தகரப் பள்ளி" என்று அழைத்தனர். 1991இல் தகரக் கூரைக் கோவில் இருந்த இடத்தில் ஒரு புதுக்கோவில் கட்டப்பட்டது. பேராயர் மார் இவானியோஸ் அக்கோவிலை "அமைதியின் அரசி அன்னை மரியாவுக்கு" அர்ப்பணித்தார்.
# சொணை பூச்சி

**சொணை பூச்சி** அல்லது **சொணைப்புழு** என்பது கம்பளிப் பூச்சி இனத்தைச் சேர்ந்த ஓர் உயிரி. இப்பூச்சியை **சொணைப்புழு** என்று அழைப்பதுதான் சரியானது. இப்புழு முருங்கை, பூவரசு ஆகியவற்றின் இலைகளை உண்ணும். இதன் உடலில் கம்பளி புழுவின் உடலில் உள்ளது போன்று கூரிய முடிகள் நிறைந்திருக்கும். அந்த முடிகள் மனிதர்களின் மீது பட்டால் அரிப்பை உண்டாக்கும்.
# சொணை பூச்சி

## வாழ்க்கை வட்டம்

இதன் வாழ்க்கை சுழற்சி பட்டாம்பூச்சியின் வாழ்க்கை சுழற்சி போன்றது. சொணை புழுவின் வளர்ச்சி நான்கு நிலைகளைக் கொண்டது. அவை 1.அந்து பூச்சி, 2.முட்டை பருவம், 3.புழுப்பருவம்(Larva), 4.கூட்டுப்புழு (Puppa).
# சொணை பூச்சி

## வாழ்க்கை வட்டம்

### அந்துப் பூச்சி

இப்பூச்சி அரை செ.மீ நீளம் வரை வளரும். வெண்மை கலந்த பழுப்பு நிறத்துடனும், நான்கு சிறகுகளுடனும் காணப்படும். இரவில் ஒளியால்
கவரப்பட்டு விளக்கைச் சுற்றி பறக்கும். பூச்சியை கையால் தொட்டால் வெண்மையான பொடி கையில் ஒட்டுவதைக் காணலாம். இவை இணை சேர்ந்து முருங்கை, பூவரசு மரங்களின் இலைகளின் அடிப்பாகத்தில் குவியலாக முட்டை இடும். முட்டையில் உள்ள பசை போன்ற அமைப்பு இலையில் ஒட்டிக்கொள்ள உதவும்.
# சொணை பூச்சி

## வாழ்க்கை வட்டம்

### முட்டை

சூரிய ஒளீயின் வெப்பத்தால் முட்டைகள் பொரிந்து புழுக்கள் வெளிவரும்.